ועדת הכספים, כנסת 16, פרוטוקול מספר 258, 2005-12-13 10:00

יעקב ליצמן: בוקר טוב, אני מתכבד לפתוח את הישיבה.

שאול יהלום: בתוך עמנו אנו יושבים, ואנו יודעים את המצוקה הקשה מאוד של חולים בכמה תחומים, בעיקר בתחום הסרטן, אך גם בתחומים אחרים כמו תחום העור, לא רק מחלות שהתרופות מאריכות חיים, אלא גם מחלות שבהן התרופות יכולות להקל בצורה משמעותית את חייהם, כמו במחלות עור קשות, כמו בדימומים קשים, בפציעות, וחסרות התרופות האלה בסל התרופות.

שאול יהלום: עיקר החוסר נובע מפיגור מתמשך שהיה בעדכון סל התרופות במשך השנתיים שקדמו לשנה האחרונה.

שאול יהלום: הסיבה העיקרית היא שעדכון סל התרופות לא מופיע בצורה מסודרת בבסיס.

שאול יהלום: בגלל ההחלטה, שהיא לא בבסיס, הרי כל שנה מחליט האוצר כמה צריך, והוועדה מאשרת, ונוצר מצב שכאשר אנו נמצאים בפתחה של שנת תקציב, אין החלטה, ואם אין החלטה על התקציב, עוד יותר גרוע.

שאול יהלום: מה גם שקצת ה"תרופה" שניתנה למחסור בשנה שעברה נבעה מכספים שניתנו בהסכמים קואליציוניים גם עם מפלגת העבודה וגם עם שינוי.

שאול יהלום: כספים אלה היו חד-פעמיים.

שאול יהלום: לכן אנו עכשיו במצב שהמינימום שדרוש, וכפי שאמר לי שר הבריאות, המנכ"ל ודאי יאשר את זה, אם היה מאושר תקציב, הוא אמר שהסכום שאושר הוא בסביבות 200 מיליון ש"ח.

שאול יהלום: למותר לציין שבשולחן הזה היינו נאבקים שהוא יוגדל, ולא היינו מסתפקים ב-200 מיליון.

שאול יהלום: אני מניח שלא היינו יורדים מהסכום של השנה שעברה, שזה 300, אך אני חושב שבין 300 ל-400, שזה הסכום המתבקש, ולכן אני אומר; כאן חייבים למצוא פתרון של החלטה של ועדת הכספים מעבר לכל הסדרים אחרים של מה שמופיע היום בעיתון, קבורת התקציב.

שאול יהלום: הנושא הזה אינו יכול להיקבר.

שאול יהלום: מדובר בנושאים של חיים ומוות.

שאול יהלום: לכן אני חושב שסכום של בין 300 ל-400 מיליון הוא סביר, מדובר בחיים ומוות, לכן אני חושב שהדרישה של ועדת הכספים מהאוצר צריכה להיות למצוא פתרון ולהחליט על העניין הזה במיידי.

איריס גינזבורג: אנו מדברים על תוספת טכנולוגית לסל שירותי הבריאות, שנועדה להוסיף טכנולוגיות ושירותים לסל, לא לשמר את המצב הקיים.

איריס גינזבורג: בהצעת התקציב לשנת 2006 היא עומדת על 240 מיליון שקלים, מתוכם 20 מיליון לשירותים שבאחריות המשרד, 20 מיליון נוספים יועברו לרכש תרופות לפנדמיה, ו-200 מיליון שקל ייועדו לתוספת טכנולוגיות שבאחריות קופות החולים.

איריס גינזבורג: לפי חוק יסוד משק המדינה, כשלא עובר תקציב מדינה, ההוצאה התקציבית המאושרת החודשית היא 1 חלקי 12 לחודש מתקציב השנה הקודמת, ואותו סכום של 1 חלקי 12 צריך לשמש קודם כל להוצאות שמכוח חוק חוזים ואמנות, והיתרה מיועדת לפעולות של הממשלה שהן יותר גמישות.

איריס גינזבורג: אותה מגבלה - חוק חוזים ואמנות - שמקשיחה את הוצאת הממשלה כשלא עובר תקציב, היא גם משפיעה גם על סל הבריאות - ב-2005 תוקצבה תוספת של 120 מיליון ש"ח לסל הבריאות .

איריס גינזבורג: בפועל אושרה תוספת של 350 מיליון, למרות שתוספת זאת לא היתה בבסיס תקציב 2005, היא מחויבת להמשיך להינתן בשנת 2006, למרות שאנו עובדים על תקציב המשכי.

איריס גינזבורג: כלומר כבר יש כספים מתוך התקציב שמשועבדים לסל הבריאות.

יעקב ליצמן: אבל זה משוחרר רק ביוני.

נסים דהן: לא.

קריאות: - -

אהוד רצאבי: אולי נשמע את איריס.

יעקב ליצמן: אני רוצה להתחיל להבין מה שאמרת.

יעקב ליצמן: יש 200 מיליון שקל ו-20 ו-20 מיליון ש"ח.

יעקב ליצמן: זה 1 חלקי 12?

יעקב ליצמן: תן לי להבין.

נסים דהן: שנינו הבנו בשבוע שעבר.

איריס גינזבורג: בתוך המגבלה שחלה על תקציב המשכי - קודם משלמים על הוצאות שמחויבים על-פי חוק חוזים ואמנות, למרות שלא נכללו בתקציב שנה קודמת שעליו מתבסס התקציב ההמשכי, יש כספים בתקציב ההמשכי לשנת 2006 שמשועבדים לסל הבריאות, וזה מעבר ל-1 חלקי 12.

איריס גינזבורג: עכשיו אתם מדברים על התוספת הבאה.

יעקב ליצמן: הוא יכול להוציא צ'ק על חשבון זה שיש כסף - בינואר?

יעקב ליצמן: שוקי יכול להוציא כסף?

שאול יהלום: היא אומרת שאף תרופה ממה שאושר עד היום לא תקוצץ.

יעקב ליצמן: אני לא מבין.

יעקב ליצמן: טענה בחיטים, עונה בשעורים.

איריס גינזבורג: מצב שבו לא עובר תקציב מדינה לא טוב לאף אחד, כנראה.

איריס גינזבורג: יש השלכות למצב כזה - בתוך הצעת התקציב לשנת 2006 יש נושאים נוספים, לא רק תוספת לסל התרופות, גם טיפול בבעיות תעסוקה, תשתיות, פיתוח נגב וגליל, יש שורת נושאים שייפגעו כתוצאה מהחלת תקציב המשכי.

אילנה כהן: מדברים על הבריאות - לא לקפוץ למשהו אחר.

איריס גינזבורג: בתוך תקציב של 1/12 שנשען על תקציב שנה קודמת יש קשיחויות לתקציבים שכבר משועבדים.

איריס גינזבורג: אחד מהתקציבים האלה זה התוספת שניתנה לסל הבריאות ב-05, שלא היתה בבסיס התקציב.

איריס גינזבורג: לא אותו דין לגבי תוספת שעוד לא ניתנה.

חיים אורון: לא משועבדים, קנו כבר את התרופות.

יעקב ליצמן: אנחנו דנים על הצעה לסדר היום של חברי הכנסת, חברי הכנסת שהציעו לא דיברו על זה בכלל.

יעקב ליצמן: לפחות אני לא.

יעקב ליצמן: אני דיברתי - מה שיש, יש.

יעקב ליצמן: מדברים על תוספת לסל הבריאות.

חיים אורון: לא זה מה שהיא אמרה.

יעקב ליצמן: היא אמרה שלא יקצצו שום דבר.

חיים אורון: היא אמרה מצב אחר.

חיים אורון: היות שה-350 מחויבים, הם במסגרת ההסכמים, יחסר כסף, ייקחו מטיפת חלב.

נסים דהן: לא.

נסים דהן: טיפת חלב 1/12.

אילנה כהן: זה בלאו הכי רוצים לקחת.

אילנה כהן: זה לא קשור.

נסים דהן: 350 ישלמו עד הטיפה האחרונה, לא משנה מאיפה.

נסים דהן: יביאו את הכסף.

אהוד רצאבי: במה יינזק סל הבריאות במידה ותקציב 06 לא יאושר?

נסים דהן: לא תיכנס אף תרופה חדשה.

יעקב ליצמן: אנחנו מבקשים תוספת.

יעקב ליצמן: את מדברת על הקיים.

איריס גינזבורג: צריך להציג את כל התמונה.

אילנה כהן: הכוס הזה שהיה הוא יהיה.

אילנה כהן: התוספת הזאת - תסבירי.

יעקב ליצמן: אני שמח שכולכם הגעתם לאותה מסקנה שהגעתי אליה לפני 10 דקות – לא מבין.

יעקב ליצמן: בתקציב יש 240 מיליון שקל, נכון?

איריס גינזבורג: בהצעת התקציב ל-06 יש תוספת של 240 מיליון.

יעקב ליצמן: כמה בסך הכל מופיע בספר התקציב של 2006 על סל התרופות?

איריס גינזבורג: התוספת של טכנולוגיות- -

יעקב ליצמן: כמה כסף?

נסים דהן: אין רובריקה כזאת.

נסים דהן: יש בקופת חולים 18 מיליארד שקל.

נסים דהן: בתוך ה-18 מיליארד, 6 מיליארד זה תרופות.

נסים דהן: אין שורה - -

יעקב ליצמן: לא מופיע כמה מיועד לתוספת סל תרופות.

נסים דהן: תוספת 240 מיליון.

נסים דהן: לקופות 200 מיליון, 240 בסך הכל.

נסים דהן: אין רובריקה כזאת.

יעקב ליצמן: זה לא היה ב-2005?

נסים דהן: היה 350 מיליון.

נסים דהן: על זה יש תוספת - עוד 200 מיליון.

יעקב ליצמן: אני לא מבין.

יעקב ליצמן: יש לי רושם שמנסים לעשות מסביב.

חיים אורון: לא עושים כלום.

יעקב ליצמן: אני רוצה להבין על מה הדיון.

יעקב ליצמן: יש X כסף ואנחנו מבקשים עוד יותר כסף.

נסים דהן: קודם כל שיוציאו את הכסף.

חיים אורון: כל תקציב 2006 לא קיים.

יולי תמיר: 2006 לא רלוונטי.

יולי תמיר: הבסיס של 05.

חיים אורון: תקציב 2006 לא קיים, לא בדיון.

חיים אורון: לא חשוב מה כתוב שם.

חיים אורון: יש היום 1/12 של 2005.

חיים אורון: אומרת איריס: מחייב אותה 1/12 של 350 ולא של 200.

נסים דהן: אתה טועה.

נסים דהן: 350 מיליון - אתה מקבל הכל.

יעקב ליצמן: לא.

זאב אהרונסון: מה שנתנו המפלגות, לא מקבלים.

זאב אהרונסון: נצטרך לקצץ בתרופות.

נסים דהן: 2005 זה לא הסיפור.

מל פולישוק-בלוך: מה כן הסיפור?

נסים דהן: 2006.

חיים אורון: 1 חלקי 12 של 2005 מבטיח את מה שיש כבר בתוך הקופה, לא מוסיף אף תרופה חדשה.

חיים אורון: הוא מבטיח את מה שהיה בשנה שעברה.

חיים אורון: לשיטתנו, זה מה שמספיק.

חיים אורון: השאר זה בוכלטריה שצריך לרדת ממנה.

חיים אורון: הבעיה שלנו - איך מוסיפים טכנולוגיה ל-2006- -

יעקב ליצמן: על זה מדברים.

חיים אורון: אז 2005 לא מעניין.

חיים אורון: כי 2005 - אם מותר לקבל אקמול ב-2005, תמשיך לקבל ב-2006.

חיים אורון: אבל אם אין אספירין ב-2005, לא תקבל אותו ב-2006.

חיים אורון: זה הסיפור.

חיים אורון: כל השאר לא חשוב.

יעקב ליצמן: על אף שהסברתם כל-כך יפה, תן לי לשאול שאלה.

יעקב ליצמן: אולי אני טמבל, אבל תנו לי לשאול.

אפרים סנה: גם לטמבלים יש זכויות.

יעקב ליצמן: אם כל הטמבלים יצביעו בשבילי, אני עובר ב-61 קולות.

יעקב ליצמן: לפני השנה - אני חוזר ל-2005, כדי שאבין את 2006.

יעקב ליצמן: ב-2005 היה X כסף, באה מפלגת העבודה ובא שרון, בא שינוי, כולם- -

חיים אורון: כל המושחתים.

יעקב ליצמן: באו כל המפלגות, הוסיפו כסף.

יעקב ליצמן: כמה כסף הוסיפו?

יעקב ליצמן: מעל מה שמופיע בספר התקציב.

יעקב ליצמן: 200 ומשהו מיליון שקל.

יעקב ליצמן: 200 לא הוסיפו בספר התקציב.

קריאה: תוספת של ראש הממשלה.

יעקב ליצמן: האם כל זה כלול?

קריאות: לא.

יעקב ליצמן: האם זה משולם השנה?

נסים דהן: כן.

יעקב ליצמן: 2006 - יש כל המחויבות שראש הממשלה- -

חיים אורון: אתה לא מדבר לעניין.

יעקב ליצמן: אני מדבר לעניין.

יעקב ליצמן: אני יודע מה אני רוצה.

אילנה כהן: הוא רוצה שיהיה רשום בפרוטוקול.

יעקב ליצמן: עם כל התוספות שיש, שהיה, ראש הממשלה, מפלגת X,Y ,Z, האם זה מופיע ויקבלו את הכסף?

יעקב ליצמן: כן או לא?

סמדר אלחנני: חלק מהתשובה אצלי.

יעקב ליצמן: לא רוצה.

יעקב ליצמן: איריס, תשובה, כן או לא?

איריס גינזבורג: מה שתוקצב - תוספת טכנולוגית שניתנה ב-2005, תמשיך להינתן בשנת 2006.

נסים דהן: לא בבסיס.

יעקב ליצמן: אל תפריעו.

יעקב ליצמן: מי שידבר, אני אוציא.

יעקב ליצמן: שאלתי שאלה – אני רוצה תשובה רגועה לפרוטוקול.

יעקב ליצמן: אני רגוע, צועק כי שאול מפריע לי.

יעקב ליצמן: האם כל התוספות שקיבלו בגלל כל המפלגות למיניהן ששילמו עבור זה, שמקווה ששילמו, האם כל זה ב-1 בינואר, זה בפנים וישלמו?

איריס גינזבורג: 350 מיליון ש"ח סך הכל שניתנו כתוספת טכנולוגית ב-2005 יינתנו גם ב-2006.

יעקב ליצמן: כל זה משולם גם בתחילת השנה?

נסים דהן: עד שייגמר הכסף.

איריס גינזבורג: לא.

יהושע שמר: אתה שואל שאלה של תזרים מזומנים.

יעקב ליצמן: אתה מסתדר עם 1/12.

יעקב ליצמן: עכשיו הדיון על התוספת.

יעקב ליצמן: עכשיו אנו מבקשים שתוספת שנתנו לפני שנה, מעבר לתוספת שקיבלו לפני שנה, תוספת על תוספת שיקבלו.

מל פולישוק-בלוך: אני באמצע דיון שאני מנהלת בוועדת ביקורת, לכן ביקשתי לדבר ראשונה.

מל פולישוק-בלוך: הדברים פשוטים, לדעתי.

מל פולישוק-בלוך: בהמשך לדברי נציגת האוצר, כל מה שניתן בשנה שעברה צריך להינתן.

מל פולישוק-בלוך: צריך להחליט על איזה סכום אנחנו דורשים שתהיה תוספת למה שניתן לתוספת של שנה שעברה.

מל פולישוק-בלוך: אנשי המקצוע צריכים להגיד אם מדובר על 50 או 100 תוספת ל-350 מיליון.

מל פולישוק-בלוך: לא יעלה על הדעת שנצא בהחלטה אחרת.

מל פולישוק-בלוך: אני מציעה שיקבלו החלטה, כמה תוספת אנחנו דורשים לסל הבריאות לתוספת של שנה שעברה.

סמדר אלחנני: הערה עקרונית; החוק שקובע שאם אין תקציב, משתמשים ב-1/12 של תקציב השנה החולפת, הוא מאוד עמום, כתוב 1/12 צמוד למדד, לא כתוב איזה מדד.

יעקב ליצמן: היות שהיא משחררת, מה זה מעניין?

יעקב ליצמן: אם קופת חולים הודיעה רשמי- -

איריס גינזבורג: מדד המחירים לצרכן.

סמדר אלחנני: איזה בסיס?

חיים אורון: המחירים הסיטונאיים.

חיים אורון: מה זה משנה?

סמדר אלחנני: נקודה יותר חשובה בעמימות החוק - השנה זה מאוד חשוב, כי הסיכוי שיימשך עד יולי הוא מאוד גדול.

יעקב ליצמן: אולי יהיו בחירות חוזרות.

יעקב ליצמן: ואז בכלל יחליטו שלא צריך תקציב, צריך רק 1/12.

סמדר אלחנני: בשנים קודמות זה נמשך רק חודשיים, הבעיה לא התעוררה.

סמדר אלחנני: השנה צריך להגדיר מה זה תקציב 2005 שממנו לוקחים 1/12.

יעקב ליצמן: זה לא הדיון היום.

סמדר אלחנני: זה כן הדיון היום.

סמדר אלחנני: האם זה החוק המקורי שאושר בתחילת שנת התקציב או מה שנקרא תקציב על שינוייו?

נסים דהן: כולל השינויים.

סמדר אלחנני: לצורך זה יש לי פתרון - אין לכם בעיה להגדיל תקציב סל בריאות ל-2005.

סמדר אלחנני: אם זה תקציב על שינוייו- -

איריס גינזבורג: לא.

איריס גינזבורג: תנו לי להסביר.

סמדר אלחנני: אני מנסה להבהיר - תסתכלו במשרד הביטחון מה שקורה.

סמדר אלחנני: במשרד הביטחון תקציב מקורי הוא כ-43 מיליארד, על שינוייו הוא 51 מיליארד.

סמדר אלחנני: זה אותו הדבר.

סמדר אלחנני: תקציב על שינוייו זאת חלוקת העודפים משנים קודמות וחלוקת הרזרבה לסעיפי המשרד.

יצחק כהן: רעיון טוב.

סמדר אלחנני: אם זה תקציב מקורי, יש בעיה.

סמדר אלחנני: אם זה תקציב על שינוייו - ואתם יכולים להכניס תיקון לחוק עוד עכשיו, לשנות החוק שאומר את זה לפני שמסתיימת שנת התקציב 2005, אם זה תקציב על שינוייו, תוסיפו ל-2005 כמה שאתם רוצים וזה ישמש בסיס לתקציב 1/12 לשנת 2006.

מל פולישוק-בלוך: פתרון מצוין, צריך להצביע בעדו.

נסים דהן: העליתי בעיה אחרת.

נסים דהן: לפי מיטב הבנתי, 350 מיליון משנה שעברה, כמה מתוכם בבסיס?

איריס גינזבורג: 120 מיליון.

נסים דהן: אם 120 מיליון בבסיס, איריס לא צודקת.

נסים דהן: רק 120 מיליון נכנס לבסיס 2006, שאר ה-200 לא בבסיס, הם יינתנו חד-פעמי.

יעקב ליצמן: שאלתי לפרוטוקול, היא אמרה שמחויב ונכנס.

נסים דהן: אם זה לא בבסיס, תקציב מערכת הבריאות השנה קטן ב-200 מיליון.

נסים דהן: תקציב 2006 גדל רק ב-200 מיליון של הטכנולוגיות פלוס המקדמים.

אבי ישראלי: 350 מובטחים ל-2006.

אבי ישראלי: הם לא ישולמו ב-1 חלקי 12 בחלק הראשון.

אבי ישראלי: ברגע שיאושר התקציב, 350 מיליון מובטחים.

אבי ישראלי: זה בבסיס הסל.

יעקב ליצמן: בסיס הסל, לא בסיס התקציב של 2005.

אבי ישראלי: זה על שינוייו, מה שהסבירה סמדר.

נסים דהן: אם זה לא בבסיס, הצעת 2005 קטנה אוטומטית ב-200 מיליון.

יעקב ליצמן: 20 דקות אני מנסה לשאול את השאלה שהוא הגיע אליה כרגע.

נסים דהן: אם זה לא בבסיס, יש פחות 200 מיליון.

אבי ישראלי: זה מובטח.

חיים אורון: אמר את זה שוקי.

חיים אורון: אמר לך את זה קודם שוקי.

יעקב ליצמן: אי-אפשר לקיים דיון כך.

יעקב ליצמן: איריס, אולי את רוצה לצאת, לכן את מדברת.

יעקב ליצמן: מי שרוצה לדבר, יעשה זאת בחוץ.

חיים אורון: אני מתחנן לחברי הכנסת - תרדו מהוויכוח הזה.

חיים אורון: אמר קודם שוקי: אם אני יודע שאספירין נמצא בסל, הוא מחייב אותי, אני יודע להסתדר, תקבלו את זה.

חיים אורון: עזבו איך יסתדר בתור גזבר הקופה.

חיים אורון: הבעיה עם מה שסמדר אמרה, איך מחליטים היום להוסיף- -

נסים דהן: אני מקווה שדילגתם על המשוכה הזאת, אני עוד לא הבנתי איך, אבל זה עסק שלכם.

נסים דהן: אם הסתדרתם עם זה – אני יוצא מהתמונה.

נסים דהן: אבל יש פה בעיה אחרת; ה-200 מיליון החדשים לא יכולים לבוא לידי מימוש כל עוד לא יאושר התקציב אפילו ב-1/12.

נסים דהן: כיוון שבתוך ה-200 מיליון החדשים מיועדים תרופות מצילות חיים – אני רוצה שיימצא פתרון.

נסים דהן: על ה-200 מיליון אני רוצה שיימצא פתרון חוקי – שאת כל הכסף יממשו, למרות שאין תקציב.

נסים דהן: מה הפתרונות?

נסים דהן: אני אציע כמה פתרונות.

יעקב ליצמן: אני אעזור לך.

יעקב ליצמן: יש פנייה לוועדת הכספים שאנחנו מעכבים אותה כמה ימים.

יעקב ליצמן: אני רוצה להקריא, איריס, את ההעברה: הפנייה התקציבית נועדה להעברת 250 מיליון ₪ מענקי איזון בתקציב 2005 כהקדמת מימון מתקציב שנת 2006.

יעקב ליצמן: זאת הבקשה.

נסים דהן: זה מה שאני מציע.

נסים דהן: יקדימו ה-200 מיליון, יקנו תרופות.

יעקב ליצמן: אם עושים, גם לסל הבריאות.

אילנה כהן: זה מה שצריך.

נסים דהן: זה הפתרון שלי.

אילנה כהן: אז לא צריך להתווכח.

חיים אורון: לא 200 מיליון, אלא 400.

יעקב ליצמן: מה שהיה לפני שנה.

קריאות: 350 מיליון.

נסים דהן: אי-אפשר להציע בלי אישור ממשלה.

חיים אורון: המקור - לפצל הורדת מס בולים לשנתיים.

חיים אורון: היה 850 אתמול, ניתן השנה 450, יישארו 400, ניתן לתרופות.

חיים אורון: בשנה הבאה נוריד את מס בולים בעוד 400.

יעקב ליצמן: הכסף של שינוי שלא הועבר.

יעקב ליצמן: הקדמה משנה שעברה - אתם עושים את זה כל הזמן.

איריס גינזבורג: על איזה משרד מדובר?

יעקב ליצמן: משרד הפנים.

חיים אורון: מענקי איזון.

חיים אורון: כולנו תומכים.

יעקב ליצמן: יש לנו על השולחן, אמורים להצביע.

יעקב ליצמן: אנחנו מבקשים אותו הדבר לסל התרופות.

יעקב ליצמן: מה שהיה זה מה שיהיה.

יעקב ליצמן: זאת ההצעה של כולנו.

אפרים סנה: הבעיה הזאת צצה כל שנה.

אפרים סנה: אין לזה פתרון, אלא אם ייקבע מנגנון עדכון לסל.

אפרים סנה: אם רוצים לעשות בימים האחרונים האלה משהו אמיתי, ופעם אחת ולתמיד להפסיק את התופעה הזאת שיש מפלגה אחת שדואגת לסרטן השד והשנייה דואגת לסרטן המעי הגס, אלא יהיה מנגנון עדכון קבוע של 2% לשנה – מיולי החוק הזה מונח פה בוועדה.

אפרים סנה: תעלה את זה לראשונה, אני מבטיח לך שיהיו 51 חברי כנסת שיאשרו את זה בראשונה, ולכנסת הבאה אפשר יהיה להמשיך, ופעם אחת ולתמיד לגמור את הביזוי הזה.

אפרים סנה: כל שנה מופיעים האנשים האומללים האלה בטלוויזיה.

אפרים סנה: כל מפלגה אומרת: את זה אני השגתי.

אפרים סנה: מה זה, פוליטיזציה של הסרטן?

אפרים סנה: יש לך הזדמנות, תעשה לזה צעד מאוד חשוב.

אפרים סנה: אם אנחנו מאשרים את זה לקריאה ראשונה, יש בשבוע הבא 51 שמאשרים לראשונה - שמנו רגל בדלת.

אפרים סנה: פעם ראשונה שיהיה סדר בזה.

אפרים סנה: (מחיאות כפיים)

נסים דהן: בחוק ההסדרים יבטלו.

אפרים סנה: לא יהיה חוק הסדרים.

יעקב ליצמן: פייגלין הכריז שהוא כן רוצה חוק הסדרים.

יעקב ליצמן: את הצעת החוק הזאת לא נעלה היום.

יעקב ליצמן: אני אדבר שוב עם האוצר, עם קובי הבר.

יעקב ליצמן: נראה מה אפשר להתקדם.

יעקב ליצמן: יש דברים שהצלחתי, יש דברים שלא הצלחתי.

אפרים סנה: למה שלא נעשה את זה?

יעקב ליצמן: אתה צודק, אני חתום על זה גם.

אפרים סנה: יעלה כל מקבץ החוקים שקשור לזה.

חיים אורון: אני מאוד בעד ההצעה של אפרים.

חיים אורון: אני גם חתום על החוק ואצביע, אך זה לא יעביר 400 מיליון ש"ח.

קריאה: במקביל, צריך לעשות.

חיים אורון: כרגע יש לנו בעיה שהיא צירוף של בעיה טכנית ובעיה עקרונית.

חיים אורון: המסלול היחיד שכרגע קיים זה המסלול שאתה דיברת עליו.

חיים אורון: הבעיה היחידה במסלול הזה היא שמי שמחזיק המפתח זה האוצר.

חיים אורון: אנו לא יכולים להפעיל אותו בעצמנו, הם צריכים לבוא עם הבקשה.

חיים אורון: אני אומר את זה למי שחוגג לפני הזמן.

חיים אורון: אם אין בקשה של האוצר, אי-אפשר להעביר שקל אחד.

חיים אורון: לכן אי-אפשר לגמור את זה בוועדת הכספים.

חיים אורון: אני חושב שצריך להפעיל לחץ ציבורי מסיבי בשבוע שנשאר להעביר את ה-400 מיליון, אין מנגנון אחר.

חיים אורון: ברור לי לגמרי שיהיו שורה של נושאים כמעט לוחצים כמו הנושא הזה.

חיים אורון: אבל אמרתי כמעט, אף נושא הוא לא כמו זה.

חיים אורון: כי כל נושא אחר, ואני רואה אותם לנגד עיניי, אני מסוגל למנות כמה וכמה נושאים, שהמצב של 1/12 הוא מבחינתם קטסטרופה אמיתית, אבל אני חושב שאני לא מבטא דעה אישית אם אומר שנושא סל התרופות בקטגוריה הזאת - כמעט אין כמוהו.

חיים אורון: לכן יש הצדקה לבוא לממשלה, ולא לאוצר, שלא תהיה אי-הבנה, לבוא לממשלה ולהגיד: תביאו בקשה כמו שהיושב-ראש החזיק ביד, שיהיה כתוב למעלה - העברה לסל הבריאות של 400 מיליון ש"ח על חשבון תקציב 2006 למימון טכנולוגיות חדשות.

חיים אורון: כל דבר פחות מזה, הוא זריית חול בעיניים.

חיים אורון: על זה צריך לעבוד עכשיו.

יולי תמיר: אני רוצה להצטרף למה שג'ומס אמר.

יולי תמיר: אני מצטערת שאתה דוחה הבקשה של אפרים.

יולי תמיר: צריך שיהיה מנגנון, אחרת הדברים לא ילכו.

יולי תמיר: אני חושבת בסופו של דבר אני יוצאת מפה ברגשות מעורבים.

יולי תמיר: אני לא רואה, איך הם יעבירו את התוספת הזאת.

יעקב ליצמן: נניח שנגיע לסכום מסוים, האם הוועדה- -

יהושע שמר: עוד אין ועדה, אך כשתהיה ועדה, תוך שבוע אפשר לגמור את העניין.

יולי תמיר: אני רוצה לראות את המנגנון שבו תתבצע ההעברה, לדעת בדיוק מה יעבור למשרד ומה לסל התרופות.

יולי תמיר: אני די חוששת שהדברים שנאמרו כאן אולי נאמרו מכוונה טובה, אך כשיבואו להחלטה כוללת על התקציב, בסוף יחלקו רק את הבסיס ולא שום דבר אחר.

יולי תמיר: שמעתי את זה לא פעם ולא פעמיים בנושאים אחרים.

יולי תמיר: באוצר יכולים להגיד לך: נחרוג פה, מה עם החריגה שם?

יעקב ליצמן: לנו יש שתי בקשות; אל"ף, 200 לבוא מיד על חשבון 2006, ובי"ת, להגדיל את זה למה שהיה לפני שנה.

יצחק כהן: יש מנגנון בתקציב הביטחון.

יצחק כהן: אושר 600 מיליון על חשבון תקציב 2006.

יצחק כהן: זה קיים לא רק במשרד הפנים, גם במשרד הביטחון, ודאי במשרד הבריאות.

אסנת לוקסמבורג: אנו לאורך החודשים האחרונים קיימנו עבודה אינטנסיבית.

אסנת לוקסמבורג: החומר המקצועי קיים, מוכן, ברגע שיהיה תקציב, ניתן יהיה להפעיל את הוועדה.

משה גפני: סל התרופות זה אחד הדברים הבולטים ביותר, אך אולי המדינה צריכה עכשיו להעביר תקציב חצי-שנתי, שזה כל המדינה.

יעקב ליצמן: ועדת הכספים ממליצה לתבוע מהממשלה להעביר את התקציב שמופיע בספר התקציב פלוס התוספת שניתנה השנה כמקדמה על חשבון 2006 - עכשיו או בתקציב 2005.

יעקב ליצמן: זה הסיכום.

נסים דהן: אם זה לא בבסיס, הבסיס לא כולל את התוספת שהמפלגות קיבלו כתוספת.

חיים אורון: אני ממליץ כך, אני מתפשר אתך; הוועדה תובעת מהממשלה להעביר פנייה תקציבית על סך 350 מיליון ₪ לצורך תוספת עדכונים טכנולוגיים בשנת 2006, על חשבון תקציב מקדמה, על חשבון תקציב 2006.

יעקב ליצמן: זה הסיכום, זה, פחות או יותר, מה שאמרתי.

יעקב ליצמן: תודה רבה, הישיבה נעולה.